विपुल शाह बोले- अब सड़क पर उतरकर इनके गुंडों से तो लड़ नहीं सकते
The Kerala Story Screening Ban - Producer Vipul Amrutlal Shah Speaks About Getting less Screens. Follow The Kerala Story Movie Dispute, Box Officeद केरला स्टोरी को रिलीज के बाद से ही पश्चिम बंगाल में बैन कर दिया गया था। वहीं तमिलनाडु में थिएटर्स ऑपरेटर्स
द केरला स्टोरी को रिलीज के बाद से ही पश्चिम बंगाल में बैन कर दिया गया था। वहीं तमिलनाडु में थिएटर्स ऑपरेटर्स ने इसकी स्क्रीनिंग ही नहीं होने दी। सुप्रीम कोर्ट ने आदेश दिया कि फिल्म पर बैन लगाना सही नहीं है, इसलिए सुरक्षा व्यवस्था सुनिश्चित करते हुए फिल्म को चलने दिया जाए।
हालांकि अब भी इन राज्यों में फिल्म को स्क्रीन्स नहीं मिल रहे हैं। अब फिल्म के प्रोड्यूसर विपुल अमृतलाल शाह ने कहा कि फिल्म को ज्यादा से ज्यादा स्क्रीन्स मिले इसके लिए कानूनी रूप से जितना हो पाया, उन्होंने किया। विपुल ने कहा कि वे अब इसके खिलाफ सड़कों पर तो उतर नहीं पाएंगे और न ही पार्टी वर्कर्स के नाम पर जो गुंडे हैं, उनसे लड़ पाएंगे।
सुप्रीम कोर्ट इन राज्यों पर कठोर कार्रवाई करे- विपुल
विपुल ने DNA से बात करते हुए कहा- इस देश में सुप्रीम कोर्ट से ऊपर कुछ भी नहीं है। हम सुप्रीम कोर्ट से अनुरोध करेंगे कि इन राज्यों की सरकारों के खिलाफ सख्त से सख्त एक्शन लें। सुप्रीम कोर्ट इनके खिलाफ खुद से कार्रवाई करे ताकि भविष्य में कोई ऐसा न कर सके। सुप्रीम कोर्ट ने बैन हटा लिया है, इसलिए फिल्म को किसी भी दशा में चलना चाहिए।
सुप्रीम कोर्ट ने इन राज्यों से कहा- कानून व्यवस्था बनाना आपका काम
बैन के खिलाफ फिल्म के मेकर्स ने सुप्रीम कोर्ट का रुख किया था। इस पर सुनवाई करते हुए कोर्ट ने बंगाल सरकार से कहा कि फिल्म देखने वालों की सुरक्षा तय की जाए।
कोर्ट ने मेकर्स से कहा कि फिल्म में 32 हजार महिलाओं के इस्लाम कबूल करने वाले आरोपों पर डिस्क्लेमर लगाया जाए। इस सुनवाई से पहले कोर्ट ने दोनों राज्यों को नोटिस जारी करते हुए कहा कि अगर पूरे देश में फिल्म चल रही है, तो वहां क्या दिक्कत है।
फिल्म पर बैन को लेकर इन राज्यों की क्या थी दलील
बंगाल सरकार की ये दलील की थी कि अगर फिल्म रिलीज हुई तो राज्य की कानून व्यवस्था बाधित हो सकती है। वहीं तमिलनाडु सरकार का कहना है उन्होंने राज्य में फिल्म पर बैन नहीं लगाया था। ये थिएटर्स मालिकों की अपनी राय थी कि उन्होंने फिल्म की स्कीनिंग नहीं कराई। जहां फिल्म लगी भी थी तो वहां ऑडियंस की संख्या नाममात्र थी।
फिल्म का हुआ विरोध, कमल हसन ने इसे प्रोपेगेंडा बताया
फिल्म 'द केरला स्टोरी' अलग-अलग समुदाय की लड़कियों के इस्लाम में कन्वर्जन और उन्हें ISIS में शामिल करने पर बेस्ड है। वहीं, मुस्लिम संगठन, मानवाधिकार कार्यकर्ता और कुछ राजनीतिक पार्टियां इस फिल्म को इस्लाम और केरल को बदनाम करने वाली बता रहे हैं।
कमल हसन जैसे बड़े नाम इस फिल्म को प्रोपेगेंडा बता रहे हैं। उनका कहना है कि फिल्म में कुछ भी सच्चाई नहीं है।
मामूली बजट में बनी फिल्म की कमाई 225 करोड़ के पार
हालांकि इतनी विरोध के बावजूद फिल्म की कमाई चौंकाने वाली है। जिस तरह का रिस्पॉन्स द कश्मीर फाइल्स को मिला था, ठीक वैसा ही द केरला स्टोरी को मिला है। मामूली बजट और साधारण स्टारकास्ट वाली इस फिल्म के आंकडें चौंकाने वाले हैं। फिल्म ने अब तक 228.57 करोड़ रुपए की कमाई कर ली है।
शाहरुख खान की पठान के बाद ये 2023 की दूसरी फिल्म है जिसने 200 करोड़ से ज्यादा का कलेक्शन किया है।